**ΙΣΤΟΡΙΑ ΤΗΣ ΜΟΥΣΙΚΗΣ Ι**

**ΡΟΜΑΝΤΙΣΜΟΣ**

Κίνημα που λαμβάνει χώρα στη Γερμανία και επεκτείνεται γρήγορα σε όλη την Ευρώπη.

Ο ρομαντισμός ξεκινά στη λογοτεχνία (Γερμανία :1770 Klinger τραγωδία "Θύελλα και πάθος")

Έχει προηγηθεί, επίσης στη Γερμανία, το κίνημα "ο συναισθηματισμός στη μουσική" μέσα του 18ου αιώνα.

Ενδείξεις ρομαντικού χαρακτήρα (passionato, dolce ....) εμφανίζονται σε έργα κλασσικών συνθετών, συνήθως σε αργά μέρη.

Ο ρομαντισμός στη μουσική διαρκεί πολύ περισσότερο από ό,τι στις άλλες τέχνες και αυτό γιατί η μουσική ως τέχνη θεωρέίται το ιδανικότερο μέσο έκφρασής του.

Θεωρητικά ο ρομαντισμός ξεκινά με τον Beethoven (αρχές 19ου αιώνα- 2η περίοδος του έργου του), χωρίς αυτό να σημαίνει ότι την ίδια εποχή δεν έχουμε έργα ρομαντικού χαρακτήρα και από άλλους συνθέτες.

Περιλαμβάνει 4 περιόδους

* πρώϊμο (πρώτες δεκαετίες του 19ου)
* ώριμο (μέσα του 19ου)
* ύστερο (τελευταίες δεκαετίες του 19ου)
* μεταρομαντισμό (αρχές 20ου )

Επειδή ο ρομανισμός εκφράζεται με τον καλύτερο τρόπο από λογοτεχνία και μουσική, η φόρμα lied (τραγούδι) που εμπεριέχει λόγο και ήχο είδε πολύ μεγάλη ανάπτυξη σε αυτό το κίνημα.

Συνθέτες μελοποιούν έργα μεγάλων συγγραφέων της εποχής ( Schubert -Γκαίτε, Beethoven - Schiller κ.λ.π.)

*Ακρόαση*

lieder : Schubert, Beethoven, Weber, Schumannn, Brahms, Wolf κ.α.)

Lied "kennst du das land?" :Δείγμα εξέλιξης της μουσικής στον 19ο αιώνα το ομώνυμο ποίημα που μελοποίησαν με τη σειρά : Schubert, Schumann, Wolf.

19ος αιώνας - Ρομαντισμός

Χαρακτηριστικά :

* φυγή από την πραγματικότητα και δημιουργία ενός ουτοπικού κόσμου, όπου η φύση ενίοτε εμπλουτίζεται από νεράϊδες, ξωτικά ...
* σε πρωταρχικό ρόλο το συναίσθημα για την έκφραση του οποίου καταστρατηγούνται οι κανόνες προς χάριν της ερμηνείας

 Ο καλλιτέχνης του ρομαντισμού αναζητά το δικό του τρόπο έκφρασης, τη δική του φωνή  και δημιουργεί το δικό του στυλ. Αυτό δημιουργεί τη διαφορετικότητα μεταξύ των συνθετών του 19ου αιώνα που κάνει τα έργα τους εύκολα αντιληπτά από τον ακροατή.

Η μουσική γίνεται υπόθεση της μεσαίας τάξης. Όλοι σχεδόν ασχολούνται με τη μουσική. Το κοινό γίνεται όλο και πιο καλλιεργημένο.

Οι ερασιτέχνες γίνονται όλο και περισσότεροι και η "μουσική δωματίου" (ντουέτα, τρίο, κουαρτέτα, κουϊντέτα κ.λ.π.), λαμβάνει χώρα στα περισσότερα αστικά σπίτια.

Το πιάνο, που στον 19ο αιώνα συνεχίζεται η εξέλιξή του και από την αρχή της εμφάνισής του (αρχές του 18ου αι.) αγαπήθηκε από τους συνθέτες λόγω των δυνατοτήτων του και θεωρήθηκε η μινιατούρα της ορχήστρας, βρίσκει τη θέση του στα σπίτια της μεσαίας τάξης.

Οι δυνατότητες του πιάνου οδηγούν τους συνθέτες να γράφουν δυσκολότερα έργα, σαν συνέπεια αυξάνεται η δεξιοτεχία που απαιτείται για την  εκτέλεση των έργων και έτσι εμφανίζονται εξαιρετικοί δεξιοτέχνες πιάνου, κάτι που εμφανίζεται και στα άλλα όργανα.

Ιδρύονται Ωδεία - Ακαδημίες σε μεγάλες ευρωπαϊκές πόλεις: Παρίσι, Μιλάνο, Πράγα, Βιέννη, Βρυξέλλες, Λονδίνο, Χάγη, Γενεύη, Δουβλίνο, Βερολίνο, Κολωνία.

Ανεγείρονται μεγάλα θέατρα: Παρίσι, Βιέννη, Μόσχα, Βαρσοβία, Κοπεγχάγη, Φινλανδία, Σουηδία Νορβηγία.

Πρώϊμος ρομαντισμός

Τοποθετείται στις πρώτες δεκαετίες του 19ου.

Συνθέτες :  Beethoven, Schubert, Meyerbeer, C.M.von Weber, Boildieu, Auber, Donizetti, Rossini, Bellini.

Ώριμος ρομαντισμός

Περίπου από το 1830  έως  το τέλος του 19ου αιώνα.

Συνθέτες: Berlioz, Schumann, Liszt, Chopin, Mendellsohn, Verdi, Wagner, Adam, Gounod, Offenbach, Suppe, Strauss.

Ύστερος ρομαντισμός

Τέλος 19ου αι. - αρχές 20ου.

Συνθέτες: Saint-Saens, Faure, Chabrier, Massenet (εμφάνιση ιμπρεσσιονιστικών στοιχείων στα έργα τους).

Συνθέτες: Brahms, Mahler, Richard Strauss